recursal/SuperWikiNEXT-32B huggingface dataset:
**Ջոզեֆ Ռոբինեթ «Բո» Բայդեն III** (անգլ.՝ Joseph Robinette «Beau» Biden III, փետրվարի 3, 1969(1969-02-03), Ուիլմինգթոն, Դելավեր, ԱՄՆ - մայիսի 30, 2015(2015-05-30), Բետեսդա, Մոնտգոմերի շրջան, Մերիլենդ, ԱՄՆ), ամերիկացի իրավաբան, պետական գործիչ և դեմոկրատ քաղաքական գործիչ, ԱՄՆ-ի 46-րդ նախագահ Ջո Բայդենի որդին։ 2007-2015 թվականներին զբաղեցրել է Դելավեր նահանգի գլխավոր դատախազի պաշտոնը (1973-2009 թվականներին Ջո Բայդենը՝ Բո Բայդենի հայրը, Դելավեր նահանգից սենատոր էր)։

Կենսագրություն
--------------

Բո Բայդենը քաղաքական գործիչ Ջո Բայդենի և նրա առաջին կնոջ՝ Նիլե Հանթերի ավագ զավակն էր։ 1972 թվականին նրա մայրը և կրտսեր քույրը մահացել են ավտովթարից։ Նա և իր կրտսեր եղբայրը՝ Հանթերը, ողջ են մնացել, բայց Բոն լուրջ վնասվածքներ է ստացել։

Իրավունք է սովորել Փենսիլվանիայի համալսարանում և Սիրաքյուսի համալսարանի Իրավաբանական քոլեջում։ 1995-2004 թվականներին իրավաբան է աշխատել ԱՄՆ արդարադատության նախարարությունում։ 2004 թվականին Բայդենը դարձել է *Bifferato*, *Gentilotti*, *Biden & Balick* իրավաբանական ընկերության գործընկերը։ Բացի այդ, նա եղել է քաղաքականության զարգացման վարչության ժամանակավոր խորհրդատու և իրավաբան ԱՄՆ դատախազի գրասենյակում։

Բայդենն ամուսնացած էր 2003 թվականից, ուներ դուստր և որդի։

2006 թվականին նա ընտրվել է Դելավեր նահանգի գլխավոր դատախազ, պաշտոնը ստանձնել է 2007 թվականի հունվարին։ 2015 թվականին հեռացել է պաշտոնից։

Եղել է Դելավեր նահանգի Ազգային գվարդիայի անդամ 2003 թվականից, 2008-2009 թվականներին ծառայել է Իրաքում։ Մահվան պահին մայորի կոչում է ունեցել։

2015 թվականի մայիսի 30-ին Բո Բայդենը մահացել է գլխուղեղի ուռուցքից (գլիոբլաստոմա)։ 2015 թվականի հունիսի 6-ին Հռոմի կաթոլիկ Սուրբ Անտոնիա (Ուիլմինգթոն) եկեղեցում տեղի է ունեցել հրաժեշտի արարողությունը։ Թաղված է Գրինվիլի Սուրբ Ջոզեֆի գերեզմանատանը։

Ծանոթագրություններ
------------------

1. ↑  Banks, Adelle M. (2008 թ․ օգոստոսի 24). "Biden provides Catholic link, but renews abortion debate". *USA Today*. Religion News Service. Retrieved 2008 թ․ օգոստոսի 26.
2. ↑  "Beau Biden Lays Low Amidst Senate Talk". *The Washington Post*. CBS News. 2009 թ․ հոկտեմբերի 23. Արխիվացված է the original 2009 թ․ հոկտեմբերի 25-ին. Retrieved 2009 թ․ հոկտեմբերի 26. `{{cite news}}`: Unknown parameter `|deadurl=` ignored (`|url-status=` suggested) (help)
3. ↑  Умер сын вице-президента США Джозефа Байдена

Արտաքին հղումներ
----------------

* Beau Biden Appearances on C-SPAN
* Law firm hires Beau Biden(չաշխատող հղում)
* Former Biden advisor picked as Senate replacement Archived 2016-01-25 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ · Find A Grave · WikiTree · Rodovid |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 1151407135 · LCCN: n2017057601 · VIAF: 2594150688326912660000 · WorldCat VIAF: 2594150688326912660000 |

 |
**Դանիել Մենդոզա** (անգլ.՝ Daniel Mendoza; հուլիսի 5, 1764(1764-07-05), Լոնդոն, Մեծ Բրիտանիայի թագավորություն - սեպտեմբերի 3, 1836(1836-09-03), Լոնդոն, Մեծ Բրիտանիայի և Իռլանդիայի միացյալ թագավորություն), ծագումով հրեա անգլիացի բռնցքամարտիկ, 1792-1795 թվականներին բռնցքամարտի Անգլիայի չեմպիոնը։

Կենսագրություն
--------------

Դանիել Մենդոզան ծնվել է 1764 թվականի հուլիսի 5-ին պորտուգալական հրեաների աղքատ ընտանիքում։ Մծացել է Լոնդոնի ամենաաղքատ և ամենավտանգավոր թաղամասներից մեկում և փոքր տարիքից ստիպված է եղել սովորել մարտարվեստ։ Ռինգում առաջին մենամարտերից հետո, որոնք հաղթում էին փոքր առավելությամբ, նա զբաղվել է պաշտպանության և հարձակման համադրության մշակմամբ, որի դեպքում մարզիկը նահանջում էր մոտ սպառնալիքի ներքո և անցնում էր հարձակման փոքր-ինչ հարմար հնարավորության դեպքում։

Մենդոզայի գլխավոր մրցակիցը Անգլիայի չեմպիոնի կոչման մեկ այլ հավակնորդ Ռիչարդ Համֆրիսն էր՝ «բռնցքամարտի ջենտլմեն» մականունով։ Մենդոզայի դեմ եզրափակիչ մենամարտում նա պարտվել է երեք ռաունդից երկու ռաունդում՝ հաղթանակը և չեմպիոնական տիտղոսն իր մրցակցին տալով։

Մենդոզան չեմպիոնական թագից զրկվել է 1795 թվականին Ջիմ Ջեքսոնի հետ մենամարտից հետո, որը հաղթանակ էր տարել նրա նկատմամբ։ Դրանից հետո նա ևս երկու անգամ փորձել է ռինգ վերադառնալ՝ 42 և 56 տարեկան հասակում, սակայն այդ փորձերը մեծ հաջողությամբ չեն պսակվել։ Մենդոզան Թոմ Օուենի հետ անհաջող մենամարտից հետո ստիպված է եղել վերջնականապես թողնել բռնցքամարտը։

Մենդոզան մահացել է 1836 թվականին պարտքային բանտում, որտեղ հայտնվել էր բիզնեսով զբաղվելու անհաջող փորձի պատճառով։ Նրան թաղել են արևելյան Լոնդոնի հրեական գերեզմանատանը։ 1970-ականներին Կույս Մարիամի քոլեջի տարածքի ընդլայնման անհրաժեշտության պատճառով բռնցքամարտիկի աճյունը վերահուղարկավորվել է Էսսեքսի ընդհանուր գերեզմանում։

Մենդոզա-տեսաբան
---------------

Դանիել Մենդոզան կշռում էր ընդամենը 160 ֆունտ (73 կգ), իսկ հասակը 5 ոտնաչափ և 7 դյույմ էր (170 սմ)՝ փոքր բռնցքամարտի չափանիշներով:Նա մշակել է մի համակարգ դեմքի և մարմնի պաշտպանության, կողային շարժման համար և առաջին անգամ բռնցքամարտի պատմության մեջ սկսել է կիրառել ուղիղ ձախ հարվածները հասնելու առավելությունները։ Մենդոզան իր սեփական օրինակով ապացուցել է, որ բռնցքամարտում գլխավորը ոչ թե հզոր հարվածներ հասցնելն է, այլ ռազմավարությունը։

Ծանոթագրություններ
------------------

1. 1 2 3 4  Encyclopædia Britannica
2. ↑  "Р. Берг. «Лондон вспомнил Мендозу-еврея». Статья о боксере". Արխիվացված է the original 2016 թ․ մարտի 4-ին. Retrieved 2011 թ․ հունվարի 5.

Գրականություն
-------------

* Майкл Шапиро. «100 великих евреев». Москва, изд. «Вече», 2004. С. 283-285

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | Բրիտանիկա · Հրեական Բրոքհաուսի և Եփրոնի · Օքսֆորդի կենսագրական · Dictionary of National Biography |
|  |
| 

|  Չափորոշչային վերահսկողություն |
| --- |
|  |
| GND: 1054926573 · ISNI: 000000006408796X · LCCN: nr93024512 · NLA: 35346670 · NTA: 132950774 · NUKAT: n2013124245 · SUDOC: 198227159 · VIAF: 9718068 · WorldCat VIAF: 9718068 |

 |

 |
Ամրոց Դուինոյում:
**Դուինո** (իտալ.՝ Duino, սլովեն.՝ Devin, գերմ.՝ Tybein, Thübein), Դուինո Աուրիզինա համայնքի ծովային հատված։ Ամրոցը գտնվում է Տրիեստ նավահանգիստի հյուսիս-արևելքում։ Բնակչությունը կազմում է 8753 մարդ։

Դուինոն հայտնի է իր երկու ամրոցներով, որոնցից առաջինը կառուցվել է XI դարում և հիմա վերածվել է ավերակների, իսկ երկրորդը XV դարից տեղակայված է ծովափնյա ժայռի գագաթին։ XIX դարից գտնվում է Տուրն ի Տակսիս իշխանության հպատակության ներքո։ Այդ ամրոցը Եվրոպայում հայտնի է դարձրել ֆրանսիացի գրող Շարլ Նոդյեն։ Դուինոյում մահացել է ֆիզիկոս Լյուդվիգ Բոլցմանը (կյանքը ավարտել է ինքնասպանությամբ), իսկ Րայներ Մարիա Րիլկեն սկսել է գրել իր «Դուինյան եղերգություն» պոեզյան։ Առաջին համաշխարհային պատերազմի տարիներին Նոր ամրոցը նավատորմային ուժերի կողմից ենթարկվեց ռմբակոծման։ Երկրորդ համաշխարհային պատերազմի տարիներին ամրոցի այգում կառուցվեց բունկեր, որը համարվում է Նոր ամրոցի առանձին մասը։ Նոր և Հին ամրոցները համարվում են սեփական կալվածք։ Այցելուցյունները կարող են սահմանափակվել յուրաքանչյուր պահին։

Դունիոյում տեղադրված է Ադրիատիչեսկյան միջազգային քոլեջը (անգլ.՝ United World College of the Adriatic, UWCAd):

Ծանոթագրություններ
------------------

1. ↑
2. ↑  "Archived copy". Արխիվացված է the original 2014 թ․ հոկտեմբերի 29-ին. Retrieved 2014 թ․ հոկտեմբերի 29.`{{cite web}}`: CS1 սպաս․ արխիվը պատճենվել է որպես վերնագիր (link)

Արտաքին հղումներ
----------------

* Comune di Duino Aurisina (իտալ.) (սլովեն.)
* Castello di Duino (իտալ.) (անգլ.)
**Ռադիոֆոբիա՝** նյարդահոգեբուժական, մարմնային, ֆիզիոլոգիական խանգարումների համալիր, երբեմն դժվարությամբ բուժվող, որը դրսևորվում է տարբեր իոնացնող ճառագայթումների և էլեկտրամագնիսական ճառագայթումների նկատմամբ չհիմնավորված վախի տեսքով.:

Տերմինը օգտագործվում է ինչպես ամենօրյա կյանքում, (հատկապես Չեռնոբիլի ատոմակայանի վթարց հետո), այնպես էլ մասնագետների կողմից։

Ըստ ռադիոֆոբիայի հետազոտողների, այդ երևույթը առաջացել է ճառագայթման բացահայտումից ավելի ուշ և կապված է «Սառը պատերազմի» դարաշրջանի տեղեկատվական քարոզարշավի հետ։

Ռադիոֆոբիայի առաջացումը դիտվում է որպես փսիխոգեն ազդեցություն, որը ուղղակիորեն կապված չէ իոնացնող ճառագայթումների իրական ազդեցության աստիճանի կամ չիոնացնող Էլեկտրամագնիսական դաշտի հետ։ Ինչպես հայտնի է առողջությանը վնաս կարող է հասցնել մի քանի զիվերտ դոզան, իսկ ռադիոֆոբիան հանդիսանում է վախը փոքր դոզաներից։

Ռադիոֆոբիան չպետք է շփոթել ճառագայթման իրական հատկանիշների հետ։ Երբեմն դիֆերենցիալ ախտորոշում կատարելը հեշտ չէ, քանի որ ռադիոֆոբիայի շատ հատկանիշներ հիմնականում իմունիտետի ճնշումները մոտ են ճառագայթային վնասվածքների ախտանիշներին։

Ռադիոֆոբիա և Չեռնոբիլ
---------------------

Նախկին ԽՍՀՄ-ում շատ հիվանդներ, ովքեր տուժել էին Չեռնոբիլի ատոմակայանի վթարից, բնորոշվել են «ռադիոֆոբիա» տերմինով, որը մտցվել էր 1987 թվականին Լ. Ա. Իլինի և Օ. Ա. Պավլովսկու կողմից՝ «Չեռնոբիլի ատոմակայանի վթարի ճառագայթային հետևանքները Խորհրդային միությունում և դրանց ազդեցության մեղմացման համար կիրառվող միջոցները» հաղորդագրության մեջ։ Մի շարք հետազոտողների կարծիքով դա բացասական դեր խաղաց աղետից տուժողների վերականգնման համար։

Ծանոթագրություններ
------------------

1. ↑  "*А. Сливка.* «История современного человека и радиации», раздел «История радиофобии»". Արխիվացված է the original 2016 թ․ ապրիլի 28-ին. Retrieved 2017 թ․ փետրվարի 20.
2. ↑  Бюллетень МАГАТЭ — Международного агентства по атомной энергии 4/1987
3. 1 2  "*Б. А. Куркин.* «Бремя „мирного" атома»". Արխիվացված է the original 2016 թ․ մայիսի 8-ին. Retrieved 2017 թ․ փետրվարի 20.

Արտաքին հղումներ
----------------

* Радиотревожность, радиофобия, эмоциональный стресс Archived 2007-07-08 at the Wayback Machine..
* Истоки и смысл психоза радиофобии Archived 2005-09-13 at the Wayback Machine..
* *Н. Мормуль.* «Тотальная ложь»(չաշխատող հղում)
.
* Д/ф «Радиофобия» (Spain/USA/Ukraine, 2006) Archived 2018-05-19 at the Wayback Machine..
**Դիքսի Էգերիքս** (անգլ.՝ Dixie Violet Egerickx, հոկտեմբերի 31, 2005(2005-10-31), Կենսինգտոն և Չելսի, Մեծ Լոնդոն, Անգլիա, Միացյալ Թագավորություն), բրիտանացի դերասանուհի, որը հայտնի է իր դերերով՝ «Խորհրդավոր պարտեզը» և «Փոքրիկ անծանոթը» ֆիլմերում, ինչպես նաև «Հանճարը» և «Պատրիկ Մելրոուզ» սերիալներում մարմնավորած դերերի համար։

Կարիերա
-------

Երբ Դիքսին 8 տարեկան էր, նրա դպրոց է այցելում «Nina Gold Casting» գործակալության ներկայացուցիչ` Սթիվեն Սփիլբերգի նոր ֆիլմի համար դերասանուհի գտնելու նպատակով։ Այդ ժամանակ աղջիկը չանցավ քասթինգը։

Այն նախագծերը, որոնցում մասնակցել է երիտասարդ դերասանուհին ՝ «Չերչիլի գաղտնիքը», «Արքայական ձմեռ», «Երիտասարդ Մարքսը», «Երկար գիշեր» և «Փոքրիկ անծանոթ» ֆիլմերն են, ինչպես նաև «Հանճարը» և «Պատրիկ Մելրոզ» սերիալները, գլխավոր դերում`Բենեդիքտ Քամբերբետչեմը։

2019 թվականին մարտի 27-ին հայտարարվել է, որ Դիկսի Էգերիկսը միացել է «Գահերի խաղը» հեռուստասերիալի հիմնական դերասանական կազմին։ Նույն թվականին նրան անվանել են «Վաղվա աստղ»։

Ընտրված ֆիլմագրություն
----------------------

* 2020 - Խորհրդավոր պարտեզը/ The Secret Garden
* 2019 - Երկար գիշեր (TV) / The Long Night
* 2018 - Փոքրիկ անծանոթը (TV) / The Little Stranger
* 2018 - Պատրիկ Մելրոուզ (մինի-սերիա) / Patrick Melrose
* 2017 - Երիտասարդ Մարքսը / National Theatre Live: Young Marx
* 2017 - Անտառային դիտորդը (TV) / The Watcher in the Woods
* 2017 - ... - Հանճարը (հեռուստասերիալ) / Genius
* 2017 - Արքայական ձմեռ (TV) / A Royal Winte
* 2016 - Չերչիլի գաղտնիքը (TV) /Churchill's Secret

Ծանոթագրություններ
------------------

1. ↑
2. ↑
3. ↑  "Dixie Egerickx Career". Արխիվացված է the original 2020 թ․ հունվարի 14-ին. Retrieved 2020 թ․ հունիսի 28.
4. ↑  Bloodmoon
**Ռիչարդ Թաշջյան** (անգլ.՝ Richard H. Tashjian, 1926, Չելսի, Սաֆֆոլկ շրջան, Մասաչուսեթս, ԱՄՆ), ամերիկահայ նկարիչ։

Կենսագրություն
--------------

Ռիչարդ Թաշջյանը ծնվել է 1926 թվականին, ԱՄՆ Մասաչուսեթս նահանգի Չելսի քաղաքում։ 1944-1948 թվականներին՝ Երկրորդ համաշխարհային պատերազմի տարիներին ծառայել է ԱՄՆ ռազմածովային պահեստազորում, եղել է լուսանկարիչ։ 1950 թվականին ավարտել է Բեստոնի գեղարվեստի թանգարանային դպրոցը։ Սովորել է Մասաչուսեթս նահանգի Քեմբրիջ քաղաքի վիզուալ դիզայն ճարտարապետական դպրոցում՝ պրոֆեսոր Գեորգի Կեպեսի մոտ։ Բոստոնի տարբեր գովազդային գործակալություններում զբաղեցրել է կոմերցիոն նկարչի, արվեստի պատասխանատուի պաշտոնները։ Երկար տարիներ Ուոթերթաունում գործել է նրա արվեստանոց-պատկերասրահը։

Ցուցահանդեսներ է ունեցել Մասաչուսեթսում, Ուոթերթաունի Ամերիկայի հայկական թանգարանում, Նյու Յորքում, Նյու Մեքսիկոյում, Երևանում։

Հայաստան կատարած այցելությունների ժամանակ հանդիպել է Հակոբ Հակոբյանին, Ժանսեմին, Գառզուին, Մինաս Ավետիսյանին։

Մրցանակներ
----------

* Քարի և գործվածքի Բոստոնյան արվեստի փառատոնի մրցանակ, Բեստոբ, Մասաչուսեթս, 1978
* Ջրաներկի և գրաֆիկական աշխատանքների առաջին մրցանակ, 1979
* Հովհաննես Այվազովսկու 100-ամյա հոբելյանի այցելու նկարիչ պատվավոր մեդալ, 1990, հուլիսի 22, Թեոդոսիա, Ղրիմ, Ռուսաստան

Ծանոթագրություններ
------------------

1. 1 2
2. ↑  "EXHIBITION OF ACCLAIMED ARTIST RICHARD TASHJIAN AT ZORAYAN MUSEUM – OCTOBER 27, 2015". Արխիվացված է the original 2016 թ․ սեպտեմբերի 9-ին. Retrieved 2015 թ․ նոյեմբերի 5. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "The Artwork of Richard H. Tashjian and Levon A. Mnazakanian". Արխիվացված է the original 2015 թ․ հոկտեմբերի 25-ին. Retrieved 2015 թ․ նոյեմբերի 5. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Richard Tashjian Solo Exhibit in New Mexico

Արտաքին հղումներ
----------------

* Richard Tashjian
**Ռասո դա Կատարինա էկոլոգիական կայան** (պորտ.՝ Estação Ecológica Raso da Catarina), խստորեն պաշտպանված էկոլոգիական կայան Բրազիլիայի Բահիա նահանգում։ Ընկած է Կաատինգա բիոմի Ռասո դա Կատարինա էկոշրջանում։

Տեղագրություն
-------------

Կաատինգա բիոմում գտնվող էկոլոգիական կայանը, որն ընդգրկում է 104,842 հա տարածք (259,070 ակր), ստեղծվել է 2001 թվականի հոկտեմբերի 11-ին։ Ղեկավարվում է Չիկո Մենդեսի Կենսաբազմազանության պահպանության ինստիտուտի կողմից։ Արգելոցը դասակարգվում է որպես Բնության պահպանության միջազգային միության Iա կատեգորիա (խիստ բնական արգելոց)։ Արգելոցն ընդգրկում է Բահիա նահանգի Ռոդելաս, Պաուլու Աֆոնսու և Ժերեմուաբու մունիցիպալիտետներից որոշ հատվածներ։ Այն հարավում սահմանակցում է 67,234 հա տարածքով Սեռա Բրանկա/ Ռասո դա Կատարինա բնապահպանական տարածքին, որը ստեղծվել է 2001 թվականին։ Էկոլոգիական կայանը դարձել է Կաատինգա էկոլոգիական միջանցքի մի մասը, որը ստեղծվել է 2006 թվականի մայիսին։

Նպատակ
------

Նպատակն է պահպանել բնությունը և աջակցել գիտական հետազոտություններին։ Մասնավորապես, պահպանել էնդեմիկ և/կամ վտանգված տեսակներին, ինչպիսիք են՝ արմադիլը (Tolypeutes tricinctus), սպիտակազարդ գուանը (Penelope jacucaca), դեղնավուն ազնվասարեկը (Carduelis yaerrellii), պուման (Puma concolor greeni) և այլն։

Ծանոթագրություններ
------------------

1. ↑
2. ↑  "Արխիվացված պատճենը". Արխիվացված է the original 2021 թ․ մայիսի 3-ին. Retrieved 2021 թ․ մայիսի 3.
3. 1 2
4. ↑  "Արխիվացված պատճենը". Արխիվացված է the original 2021 թ․ մայիսի 3-ին. Retrieved 2021 թ․ մայիսի 3.
5. ↑

Աղբյուրներ
----------

* (պորտուգալերեն) *APA Serra Branca / Raso da Catarina*, INEMA: Instituto do Meio Ambiente e Recursos Hídricos (BA), արխիվացված  օրիգինալից 2016-11-04-ին, վերցված է 2016-11-03
* (portuguese) *Esec Raso da Catarina*, Chico Mendes Institute for Biodiversity Conservation, արխիվացված  օրիգինալից 2014-06-10-ին, վերցված է 2016-04-19
* Ganem, Roseli Senna (2016), «Gestão integrada da biodiversidade: corredores, mosaicos e reservas da biosfera» (պորտուգալերեն), *Conservação da Biodiversidade Legislação e Políticas Públicas*, արխիվացված  օրիգինալից 2016-11-04-ին, վերցված է 2016-11-01
* (portuguese) *Unidade de Conservação: Estação Ecológica Raso da Catarina*, MMA: Ministério do Meio Ambiente, վերցված է 2016-04-19
Թուրքական սորտի դմակավոր ոչխարներ
**Դմակ**, դմակավոր տեսակի ոչխարի պոչի շրջանում առկա ճարպային կուտակում։ Դմակի ճարպը պետք չէ շփոթել ավելի դժվարահալ՝ փորոտիքի ճարպի հետ, ինչը կենդանու ներքին օրգանների շրջանում կուտակված ճարպային գոյացություն է։

Անատոմիա
--------

Ճարպը կուտակվում է սրբոսկրի վրա և ոչխարի պոչից ձևավորված առաջին 3-5 ողերի վրա։ Կախված ցեղատեսակից և մսեղիքի ընդհանուր քաշից՝ դմակը կարող է հասնել 30 կիլոգրամի, չնայած սովորաբար դրա քաշը հազվադեպ է գերազանցում 5-10 կիլոգրամը։ Ծառայում է բտման շրջանում ճարպի կուտակման համար և հետևապես երաշտի շրջանում էլ սպառման համար (ճիշտ այնպես, ինչպես ուղտերի դեպքում սապատն է ծառայում)։ Դմակը միայն արտաքին մասից է պատված բրդով և կազմված է համաչափ դասավորված մասերից, որոնց միջև տեղավորված է պոչի վերջնահատվածը՝ ծածկված երկար, կոշտ մազերով։ Ոչխարի դմակի առկայությունը և ճարպի շերտի հաստությունը պայմանավորված են թե՛ կերի որակով, թե՛ բտման պարբերականությամբ, թե՛ նպաստավոր բնակլիմայական պայմաններով։ Դմակի ձևավորումը պայմանավորված է նաև տեղանքի պայմաններով՝ այն բուսականության աճով, որը պիտանի է ոչխարի սնման համար։

Կիրառում
--------

Դմակի ճարպի արժեքավոր հատկանիշները նկատվել են դեռևս շատ վաղուց. դմակավոր ոչխարների ամենահին պատկերները գտնվել են շումերական հնագույն քաղաքներ Ուրուկի (մ.թ.ա. 3 000 տարի) սպասքի և Ուրի (մ.թ.ա. 2 000 տարի) սպասքի և խճանկարների վրա։ Որպես զոհաբեության առարկա՝ դմակը հիշատակվում է նաև Աստվածաշնչում։ **Դմակի ճարպ**ը կամ **դմակի յուղ**ը սենյակային ջերմաստիճանում չի սառչում և խոհանոցում կիրառվում է արևելյան ուտեստների պատրաստման ժամանակ։ Դրանից պատրաստում են նաև քաղցրեղեն և օճառ։ Կիրառում են նաև թեյի պատրաստման համար։ Դմակից կտրված փոքր կտորները տապակած վիճակում մատուցում են մինչ հիմնական սննդի մատուցումը։ Բացի այդ՝ դմակի ճարպը կիրառվում է որպես բնական կոնսերվանտ՝ սառնարանի բացակայության դեպքում միսը տաք կլիմայական պայմաններում պահելու համար։ Արաբական երկրներից Իրանում, Անդրկովկասի գյուղական շրջաններում, Միջին Ասիայում և Ղազախստանում թափոնքների օգտագործման մեջ գործում են դմակի կիրառման յուրահատուկ ավանդույթներ։

Տես նաև
-------

* Դմակավոր ոչխարներ
* Ոչխար

Ծանոթագրություններ
------------------

1. ↑  "Курдюк". *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.
2. ↑  "Овцеводство". Արխիվացված է the original 2014 թ․ հունիսի 7-ին. Retrieved 2018 թ․ նոյեմբերի 13.

Արտաքին հղումներ
----------------

* Դմակի ճարպ
* Ի՞նչ է ոչխարի դմակը Archived 2018-07-17 at the Wayback Machine.
* Դմակի բնութագիրը, օգտակար հատկությունները(չաշխատող հղում)
**Ջնդրախաչ** (նաև **Ջնդրաղաչ**, ջնդր, գրաբար՝ ճանդարի, սոսի և խաչ բառերից), սրբավայր-մատուռ Վայոց ձորի մարզի Ռինդ գյուղի հյուսիս-արևմտյան մասում, Ջնդրաղաչի սարավանդի վրա։

Տեղագրություն
-------------

Ջնդրաղաչի պրիզմայաձև հարթակը գտնվում է բնակավայրից 1 կմ հյուսիս-արևմուտք։ Այն պաշտվել է որպես սրբատեղի։ Այս բարձունքում զուգորդվում են քրիստոնեական և նախաքրիստոնեական հուշարձանները։ Ջնդրաղաչ սրբավայրում կան երկու մենհիրներ, իսկ հարթակի դեր է կատարում միջնադարյան տապանաքարը։ 2006 թվականին ՀՀ կառավարության N1905 որոշմամբ սրբավայրի մատուռի անունը հաստատվել է որպես «Ջնդրախաչ»։

Ստուգաբանություն
----------------

Սրբավայրի անվանումը բաղկացած է ջնդր և աղաչ բառերից։ «Աղաչը» թուրքերենում նշանակում է «ծառ»։ «Ջնդր» արմատի հետ կապված կա երկու տարբեր կարծիք։ Առաջինի համաձայն այն գրաբարի ճանդարի (ջանդարի, ճանդար, ճանտարի) բառն է, որի մեջ ա>ը հնչյունափոխությունն է եղել։ Բառն ունի սոսի, չինարի իմաստը։ Համաձայն այս տարբերակի, հնագույն ժամանակներում սրբավայրի տեղում եղել է սոսու ծառ, իսկ նախաքրիստոնեական շրջանում Հայաստանում ընդունված է եղել այդ ծառի պաշտամունքը։

Երկրորդ վարկածի համաձայն այն ջընքըռ (ջընգըռ), ջնթա բառն է, որը տարածաշրջանի խոսվածքում ունի քուրձ, լաթ, ցնցոտի, քրքրված շոր իմաստը։

Պատմություն
-----------

Սրբավայրի տեղում Հին Ռինդի և թրքաբնակ Չիվայի միջև գտնվող Ջնդրաղաջի սարահարթը նորագույն շրջանում հայտնի է որպես հայ-թուրքական բազմաթիվ կռիվների մարտադաշտ։ Նշանակալի է 1919 թվականի նոյեմբերի 29-ի մեծ կռիվը, որտեղ Աղավնաձորի ու Ռինդի դասակները և աշխարհազորը ջաղջախեցին և Ջնդրաղաջու դիրքերից դուրս շպրտեցին Խալին բեյի գլխավորությամբ Չիվայով դեպի Ռինդ և Աղավնաձոր արշավող Շարուրի թուրք հրոսակներին։

Ծանոթագրություններ
------------------

1. ↑  Հրաչյա Աճառյանի Անվան Լեզվի Ինստիտուտ, Հայոց լեզվի բարբառային բառարան («Նաիրի» հրատարակչություն), Երևան, «ՀՀ Գիտությունների Ազգային Ակադեմիա», 2001-2002 — 2792 էջ։
2. ↑  "Մեծամոր. Կեսդարյա պեղումների տարեգրություն։ ՀՀ Մշակույթի նախարարություն, «Պատմամշակութային արգելոց-թանգարանների և պատմական միջավայրերի պահպանության ծառայություն» ՊՈԱԿ" (PDF). 2015. Արխիվացված է the original (PDF) 2021 թ․ սեպտեմբերի 18-ին. Retrieved 2021 թ․ փետրվարի 22. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ ՈՐՈՇՈՒՄ 21 դեկտեմբերի 2006 թվականի N 1905-Ն".
4. ↑  Հայոց լեզվի բարբառային բառարան, հ. 5, Ե. 2008, էջ 188
5. ↑  Աշոտ Սիմոնյան, Վայոց ձոր։ 20-րդ դարի քառուղիներում (1914-1921), Երևան, 2011թ, 728 էջ։ ISBN 978-9939-9015-4-1.
**Ռաշիդ խան Զաբիթ օղլի Ղափլանով** (ադրբ.՝ Rəşid xan Zabit oğlu Qaplanov, 1883, Թերեքի մարզ, Ռուսական կայսրություն - դեկտեմբերի 10, 1937(1937-12-10), Կոմունարկայի կրակահրապարակ), Ադրբեջանի քաղաքական և պետական գործիչ, Ադրբեջանի Դեմոկրատական հանրապետության կրթության և կրոնական հավատալիքների նախարար 14 մարտի - 22 դեկտեմբերի 1919, Ադրբեջանի Ժողովրդավարական Հանրապետության ֆինանսների նախարար (24 դեկտեմբերի 1919 - 1 ապրիլի 1920)։

Կենսագրություն
--------------

Ռաշիդ խան Ղափլանովը ծնվել է 1883 թվականին։ Առաջին կրթությունն ստացել է Վլադիկավկազի իրական դպրոցում։ 1910 թվականին նա ավարտել է Փարիզի Սորբոնի համալսարանի իրավաբանական ֆակուլտետ։ Նա Սարբոնի համալսարանն ավարտելուց հետո հրավիրվել է Ստամբուլի համալսարան։ Դասավանդել է Ստամբուլի համալսարանում մինչև 1913 թվականը։ 1913 թվականին վերադարձել է Վլադիկավկազ և աշխատել քաղաքային դատարանում։

Նա փետրվարյան հեղափոխությունից հետո սկսել է քաղաքական գործունեությունը Հյուսիսային Կովկասում։ Ղափլանովը տեղափոխվել է Բաքու 1919 թվականի սկզբին։ Նա նշանակվել է կրթության և կրոնական հավատալիքների նախարար՝ Ադրբեջանի Դեմոկրատական հանրապետության կառավարության չորրորդ կաբինետում։ Նրա ղեկավարությամբ, Բաքվում և Ադրբեջանի շատ քաղաքներում ստեղծվել են նոր դպրոցներ։ Կապլանովը նույնպես նպաստել է Բաքվի պետական համալսարանի բացմանը։ Նա Բաքվի պետական համալսարանում դասավանդել է «Օսմանյան գրականության պատմություն»։ Ղափլանովը նշանակվել է Ֆինանսների նախարար՝ Ադրբեջանի Դեմոկրատական Հանրապետության կառավարության հինգերորդ կաբինետում։

Ղափլանովը ենթարկվել է բռնաճնշումների։ Նա ձերբակալվել է 1937 թվականի հոկտեմբերի 8-ին։ Նրան գնդակահարել են դեկտեմբերի 10-ին Списки жертв։ Գերեզմանը Մոսկվայում է։

Աղբյուրներ
----------

* Əliyev M. Rəşidxan Qaplanov. "Azərbaycan Demokratik Respublikası. Azərbaycan hökuməti - 1918-1920" kitabında. Bakı։ 1990
* Гулиев В. Министр, при котором открылся университет (рус.) // Зеркало։ газета. — 11.12.2010

Ծանոթագրություններ
------------------

1. ↑  "Ռաշիդ խան Ղափլանով". Արխիվացված է the original 2020 թ․ հունվարի 31-ին. Retrieved 2020 թ․ հունվարի 31.
2. ↑  КАПЛАНОВ РАШИД ХАН
**Ջերիի խաղը** (անգլ.՝ Geri’s Game), Փիքսարի կողմից 1997 թվականին ստեղծված չորս րոպեանոց համակարգչային անիմացիոն ֆիլմի հատված ։ Այն առաջին անգամ ցուցադրվել է որպես «Ֆլիկի արկածներ» լիամետրաժ մուլտֆիլմ։ Սցենարն ու բեմադրությունը` Յան Փինկավայի (*Jan Pinkava*): Անիմացիան «Լավագույն կարճամետրաժ ֆիլմ» անվանակարգում արժանացել է Օսկարի։

Սյուժե
------

Ֆիլմը սկսվում է դատարկ աշնանային այգում։ Միայնակ ծերուկ Ջերին սկսում է շախմատ խաղալ ինքն իր հետ։ Տպավորություն է ստեղծվում, թե շախմատը խաղում են բոլորովին տարբեր մարդիկ։ Սպիտակ քարերով խաղացող, ակնոցակիր, խելոք ու անվստահ Ջերին տարբերվում է սև քարերով խաղացող իր աներես և ինքնավստահ «հակառակորդ» Ջերիից ։ Ամեն անգամ քայլ կատարելիս, Ջերին արագ (ծերունուն թույլատրելի չափով) տեղափոխվում է հակառակ կողմ և փոխում է կերպարը։ Խաղը մոտենում էր ավարտին՝ առանց ակնոցների Ջերին հավաքում է շատ ու շատ խաղաքարեր։ Վերջում խաղատախտակի վրա մնում է միայն մեկ սպիտակ արքա։ Ինքնավստահ Ջերին վստահ է իր հաղթանակում, նա բացահայտորեն ծաղրում է իր անվստահ հակառակորդին, որը չգիտեր, թե որտեղ դնել արքային։ Հանկարծակի ակնոցավոր Ջերին բռնում է իր սիրտը և ընկնում է սեղանի տակ։ Առանց ակնոցների Ջերին անհանգստանում է, նա փորձում է օգնել իր հակառակորդին, բայց նա չի կարողանում վեր կենալ, նա բռնում է զարկերակից, բայց նա ուժ է գտնում իր մեջ և իջնում։ Այդ պահին սրտի կանգ ձևացրած ակնոցավոր Ջերիին աննկատ բարձրանում է և շրջում է խաղատախտակն այնպես, որ հիմա իր հակառակորդը խաղում է սպիտակներով (մնացած արքայով)։

Դրանից հետո նա շարունակում է իր խաղը` կարծես ոչինչ չի պատահել։ Նա մի պահ մտածում է և հանկարծակի որոշմամբ պայծառացած մատ է անում ոչինչ չհասկացող և շփոթված հակառակորդին։ Որպես պարգև, ակնոցավոր Ջերին առանց ակնոցավոր Ջերիից ստանում է շարժական ծնոտ։ Ֆիլմը վերջանում է նրանով, որ փայլող և իրենից գոհ Ջերին տեղադրում է ծնոտը և ծիծաղում՝ աշնանային այգում, մենակության մեջ։

Փաստեր
------

* Ջերին «Խաղալիքների պատմություն 2» անիմացիոնալ ֆիլմի մեջ Կամեոյի է հանդիպում որպես խաղալիքների վերանորոգող, որը վերականգնել է կոտրված շերիֆ Վուդիին։ Ֆիլմի հեղինակ Յան Պինկավան խոստովանեց, որ կերպարը հիմնված է նրա վրա, թե ինչպես է նա ինքն իրեն պատկերացնում ծեր ժամանակ։
* Ֆիլմի սյուժեն բազմաթիվ հատկանիշներով կրկնում է 82 սերիաներից կազմված «Երալաշ» մանկական հումորային կինոամսագրից «Մենամարտ» դրվագը։

Պարգևներ
--------

* 1998՝ Օսկար լավագույն կարճրամետրաժ անիմացիոն ֆիլմի համար։
* 1998՝ Anima Mundi Animation Festival։
* 1998՝ Annecy International Animated Film Festival։
* 1998՝ Annie Awards։
* 1998՝ Florida Film Festival։
* 1998՝ World Animation Celebration։
* 1998՝ Zagreb World Festival of Animated Films։

Ծանոթագրություններ
------------------

1. 1 2  "Интервью с Яном Пинкавой". Արխիվացված է the original 2012 թ․ մարտի 4-ին. Retrieved 2018 թ․ նոյեմբերի 21.

Արտաքին հղումներ
----------------

* *Geri’s Game* на сайте Pixar Archived 2006-09-02 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · FilmAffinity · Internet Movie Database |

 |
Անվան այլ կիրառումների համար տե՛ս՝ Ջրհեղեղ (այլ կիրառումներ)
Ամերիկյան Նոր Օռլեան քաղաքը Կատրինա փոթորկի հարվածից հետո
Ջրհեղեղ Ֆլորիդայում /ԱՄՆ/, 2005 թ. հոկտեմբերին, Վիլմա փոթորկի հետևանքով
**Ջրհեղեղ**, բնության տարերքի աղետալի դրսևորում, երբ սովորաբար չոր ցամաքի զգալի հատվածներ ժամանակավորապես հայտնվում են ջրի տակ։ Եվրոպական Միությունը ջրհեղեղը բնորոշում է որպես բնականոն պայմաններում ջրով չծածկված ցամաքի ծածկվելը ջրով։

Հակիրճ տեղեկատվություն
----------------------

Ջրային տարերքի վտանգավոր երևույթներից են հեղեղները։ Սրանք վարարման մեծ տեսակն են, երբ գետերն ափերից դուրս են գալիս և ծածկում են հովտի ցածրադիր մասերը։ Դա կարող է տեղի ունենալ ուժեղ ձնհալքից կամ տևական անձրևներից։ Հեղեղների դեմ պայքարի լավագույն միջոցը ջրամբարների կառուցումն է։ Հեղեղումների պատճառը շատ դեպքերում անտառահատումն է։ Հարյուր հազարավոր հեկտարների վրա բուսականությունը մասսայաբար ոչնչանում է, թուղթ ու ցելյուլոզա են արտադրում, որի հետևանքով էլ հողը չորանալով աղետալի չափերով էրոզիայի է ենթարկվում։

Ջրհեղեղը ցամաքի զգալի տարածքների ժամանակավոր ջրածածկումն է որն առաջանում է գետերում, լճերում, ծովերում, ջրի մակարդակի բարձրացման հետևանքով։ Ջրհեղեղի հիմնական պատճառներն են տեղատարափ անձրևները, փլուզումները եւ այլն։ Ջրհեղեղի կանխարգելման, դրանց ազդեցության նվազեցման հիմնական միջոցառումները կրում են ինժեներական և ագրոտեխնիկական բնույթ։ 
Երբեմն ջրհեղեղների առաջացմանը նպաստող պայմաններ են ստեղծում իրենք՝ բնակիչները կատարելով օրինազանց գործողություններ՝ ծառահատում, սելավների վրա շինություների տեղադրում և այլն։

Տես նաև
-------

* Տարերային աղետներ

Ծանոթագրություններ
------------------

1. ↑  MSN Encarta Dictionary, Flood Archived 2011-02-04 at the Wayback Machine. Retrieved on 2006-12-28, on 2009-10-31
2. ↑  "Directive 2007/60/EC Chapter 1 Article2". Արխիվացված է the original 2015 թ․ նոյեմբերի 6-ին. Retrieved 2018 թ․ նոյեմբերի 26.

Գրականություն
-------------

* O'Connor, Jim E. & John E. Costa (2004) *The World's Largest Floods, Past and Present: Their Causes and Magnitudes* [Circular 1254], Washington, D.C.: U.S. Department of the Interior, U.S. Geological Survey.
* Thompson, M.T. (1964). *Historical Floods in New England* [Geological Survey Water-Supply Paper 1779-M]. Washington, D.C.: United States Government Printing Office.
* Powell, W. Gabe, 2009, Identifying Land Use/Land Cover (LULC) Using National Agriculture Imagery Program (NAIP) Data as a Hydrologic Model Input for Local Flood Plain Management, Applied Research Project, Texas State University–San Marcos

Արտաքին հղումներ
----------------

* Associated Programme on Flood Management Archived 2012-03-05 at the Wayback Machine. from the World Meteorological Organization
* Flood and natural hazard research from Bushfire and Natural Hazards CRC
* International Flood Initiative from UNESCO

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Իրանիկա · Մեծ կատալոնական · Մեծ նորվեգական · Մեծ սովետական (1 հրտ.) · Նոր · MESH ID · Universalis |
|  |
| Չափորոշչային վերահսկողություն | BNF: 119713173 · GND: 4025289-9 · LCCN: sh85049168 · NDL: 00566917 · NKC: ph115846 |

 |
**Դմիտրի Սերգեյևիչ Մալյակա** (ռուս.՝ Дми́трий Серге́евич Маля́ка, հունվարի 15, 1990(1990-01-15), Օմսկ, ԽՍՀՄ), ռուս ֆուտբոլիստ, կիսապաշտպան

Կենսագրություն
--------------

Դմիտրի Մալյական ֆուտբոլիստ Սերգեյ Մալյակայի որդին է։

2007-2010 թվականներին խաղացել է Ռուսաստանի երիտասարդական «Սպարտակ» ակումբում՝ երիտասարդական և սիրողական առաջնություններում (ընդհանուր 70 խաղ, 11 խփած գոլ)։ Մինչև 2011-2012 թվականների մրցաշրջանի սկսվելը ազատ գործակալի կարգավիճակով տեղափոխվել է Նովոչերկասկի «ՄԻՏՈՍ» և նրան միանգամից վարձակալել է «Ռոստով» ակումբը։ 2011 թվականի ապրիլի 10-ին Ռուսաստանի առաջնությունում նորամուտը նշել է «Վոլգա» ակումբի դեմ խաղում՝ 68-րդ րոպեին փոխարինման դուրս գալով Տիմոֆեյ Կալաչյովին։

Ընդհանուր առմամբ, 2011 թվականի Պրեմիեր լիգայում Ռոստովի ակումբի կազմում անցկացրել է 4 հանդիպում, որոնցում դարձել է մեկ գոլային փոխանցման հեղինակ։

2012 թվականի փետրվարի 20-ին հայտնի է դարձել, որ Մալյական տեղափոխվել է «Տոմ» ակումբ։ 2012 թվականի հունիսին «Ռաստով» ակումբի հետ ստորագրել է եռամյա պայմանագիր։

2019 թվականին նա ԼՂՀ (Արցախ)-ի ազգային հավաքականի կազմում մասնակցել է ConIFA Եվրոպայի գավաթին։

Վիճակագրություն
---------------

*2013 թվականի օգոստոսի 30-ի դրությամբ։*

| Ակումբ | Մրցաշրջան | Լիգա | Գավաթ | Եվրոգավաթ | Այլ | Ընդհամենը |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Ռոստով** | 2011-2012 | 4 | 0 | 0 | 0 | 0 | 0 | 0 | 0 | 4 | 0 |
| Ընդհամենը | 4 | 0 | 0 | 0 | 0 | 0 | 0 | 0 | 4 | 0 |
| **Տոմ** | 2011-2012 | 4 | 0 | 0 | 0 | 0 | 0 | 0 | 0 | 4 | 0 |
| Ընդհամենը | 4 | 0 | 0 | 0 | 0 | 0 | 0 | 0 | 4 | 0 |
| **Ռոստով** | 2012-2013 | 2 | 0 | 1 | 0 | 0 | 0 | 0 | 0 | 3 | 0 |
| Ընդհամենը | 2 | 0 | 1 | 0 | 0 | 0 | 0 | 0 | 3 | 0 |
| Ընդհանուր կարիերայի ընթացքում | 10 | 0 | 1 | 0 | 0 | 0 | 0 | 0 | 11 | 0 |

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Ростов» арендовал двух футболистов(չաշխատող հղում)
3. ↑  "Квартет новичков". Արխիվացված է the original 2019 թ․ մարտի 28-ին. Retrieved 2012 թ․ հունիսի 15. `{{cite web}}`: Unknown parameter `|deadlink=` ignored (`|url-status=` suggested) (help)
**Ջուր, գազ և էլեկտրականություն**, դասական մաթեմատիկական գլուխկոտրուկ, կոչվում է նաև **Երեք կոմունալ ծառայությունների խնդիր** կամ **Երեք խրճիթների խնդիր**։ Գլուխկոտրուկը բացատրված է ստորև.

*Ենթադրենք, հարթության(կամ սֆերայի) մեջ կա 3 խրճիթ, որոնցից ամեն մեկը պետք է միացված լինի ջրի, գազի, և էլեկտրականության ընկերություններին։ Օգտագործել երրորդ հարթություն արգելվում է։ Հնարավո՞ր է արդյոք ստեղծել բոլոր 9 կապերը առանց կապերի հատման?*

Այս խնդիրն աբստրակտ մաթեմատիկական հանելուկ է, որը սահմանում է այնպիսի խոչընդոտներ, որոնք չէին հանդիպի գործնական ճարտարագիտական իրավիճակում։

Պատմություն
-----------

Հենրի Դուդնեն նշում է, որ խնդիրը «հին է ինչպես բլուրները, շատ ավելի հնօրյա քան էլեկտրական լուսավորությունը, քան անգամ ջեռուցման գազը»։ Այս խնդրի տեսությունը տալիս է Կուլլմանը, ով նույնպես նշում է խնդրի շատ հին լինելու փաստը։

Լուծում
-------

Պատասխանը վերը նշված հարցին «ոչ» է։ Հնարավոր չէ միացնել բոլոր երեք խրճիթները կոմունալ ծառայություններին առանց կապերի հատման։ 

 Թոմսենի գրաֆը կամ *K*3,3-ն

Ընդհանրացումներ
---------------

K3,3-ը Թորոյդալ է, որը նշանակում է, որ այն կարող է ներդրվել երկրաչափական մարմնի՝ Թոռուսի վրա։ Այս խնդրի պարագայում դա նշանակում է, որ խնդիրը կարելի է լուծել հարթության (կամ սֆերայի) մեջ երկու անցք փորելով և միացնելով նրանց խողովակով։ Այդ դեպքում կկարողանանք լուծել խնդիրը առանց կապերի հատումների, սակայն կփոխենք տարածության հատկությունները։

Տես նաև
-------

* Երեք բաժակների խնդիր (անգլ.՝ Three cups problem)

Արտաքին հղումներ
----------------

* 3 Utilities Puzzle at Cut-the-knot
* The Utilities Puzzle explained and "solved" at Archimedes-lab.org
* Loy, Jim. "Proof That the Impossible Puzzle is Impossible". Արխիվացված է the original 2007 թ․ հունվարի 20-ին. Retrieved 2014 թ․ հունիսի 3.
**Ջունիա** (արաբ․՝ جونيه‎‎), նավահանգստային և առողջարանային քաղաք Լիբանանում, Լեռնային մարզում։ Հանդիսանում է Քեսերվանի շրջանի վարչկենտրոնը։

Աշխարհագրություն
----------------

Քաղաքը գտնվում է երկրի արևմտյան մասում, Միջերկրական ծովի ափին մոտ, մայրաքաղաք Բեյրութից 10 կմ հյուսիս-հյուսիս-արևելք (NNE)։ Բարձրությունը ծովի մակարդակից կազմում է 73 մ։

Բնակչություն
------------

Լիբանանի Աստվածամոր արձանը Հարիսա լեռան վրա
Ըստ 2012 թվականի մարդահամարի տվյալների քաղաքի բնակչությունը կազմում է 102 221 մարդ։ Մեծ մասը քրիստոնյա մարոնիներ են։

Տեսարժան վայրեր
---------------

Քաղաքի տեսարժան վայրերից մեկը համարվում է Հարիսա լեռը, որի վրա բարձրանալ կարելի է ճոպանուղու օգնությամբ։ Լեռան գագաթին գտնվում է Լիբանանի Աստվածամոր բրոնզե արձանը, որը պատրաստվել է Ֆրանսիայում 19-րդ դարում և կշռում է 15 տոննա։

Ջունիայում է գտնվում Լիբանանի ամենամեծ խաղատունը, կառուցվել է 1957 թվականին և զբաղեցնում է 34 000 մ² տարածք։

Քույր քաղաքներ
--------------

* Մոնակո Մոնակո, Մոնակո
* Ֆրանսիա Գուստավիա, Ֆրանսիա
* Ամերիկայի Միացյալ Նահանգներ Լաս Վեգաս, ԱՄՆ
* Բրազիլիա Ռիո դե Ժանեյրո, Բրազիլիա

Ծանոթագրություններ
------------------

1. ↑  Աշխարհի ատլաս։ — Մ։ Ռուսաստանի տեղագրագիտության և քարտեզագրության ֆեդերալ ծառայություն։ ОНИКС Հրատարակչական տուն, 2000 — էջ 196
2. ↑  Ֆիզիկո-աշխարհագրական տվյալներ(անգլ.)
3. ↑  World Gazetteer(անգլ.)
4. ↑  "Jounieh City Lebanon". Արխիվացված է the original 2012 թ․ մայիսի 19-ին. Retrieved 2016 թ․ փետրվարի 14.
5. ↑  Casino du Liban. Պաշտոնական կայք Archived 2013-06-16 at the Wayback Machine.(անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4387014-4 |

 |
**Օդապարիկի կործանում Լոկհարտում** (անգլ.՝ Lockhart hot air balloon crash), դժբախտ պատահար, որը տեղի է ունեցել 2016 թվականի հուլիսի 30-ին ԱՄՆ Տեխաս նահանգի Լոկհարտ քաղաքում։ Հուլիսի 30-ին օդապարիկի կործանման հետևանքով զոհվել է 16 մարդ։ Օդապարիկը կործանվել է Օսթինից 50 կիլոմետր դեպի հարավ։ Սա ԱՄՆ պատմության մեջ օդապարիկի ամենախոշոր վթարն է և երկրորդը աշխարհում։ Ամենախոշոր վթարն տեղի է ունեցել Եգիպտոսի Լուքսոր քաղաքում, որի ժամանակ զոհվել էր 19, վիրավորվել` 21 մարդ։ Ամերիկյան տեսաբանների կարծիքով 2009 թվականից հետո սա ամենախոշոր ավիավթարն էր ԱՄՆ-ում։

Օդապարիկ
--------

Օդապարիկը Kubicek BB85ZВ տեսակի էր։ Պատկանել է *Heart of Texas Balloon Ride company* ընկերությանը, որը ծառայություններ է մատուցում Օսթինի շրջանում։

Հետաքննություն
--------------

ԱՄՆ քաղաքացիական ավիացիայի դաշնային վարչությունը սկսել է ավիավթարի հետաքննությունը։ Տրանսպորտի անվտանգության ազգային խորհուրդը մտադիր է վերցնել հետաքննությունը իր հսկողության տակ։ Հետաքննությունների դաշնային բյուրոն եղել է դեպքի վայրում` տեղում ծանոթանալու հետաքննական կատարվող աշխատանքներին։ Օդապարիկի մնացորդների տակից հանվել են էլեկտրոնային 14 սարք (բջջային հեռախոսներ, IPad և տեսախցիկ)։ Դրանք հանձնվել են հետաքննությունների դաշնային բյուրոյի ուսումնասիրությանը։

Տեխասի քաղաքացիական պաշտպանության դեպարտամենտը հայտնել է, որ նախնական վարկածով օդապարիկը բախվել է էլեկտրալարերին և վառվել։

Ծանոթագրություններ
------------------

1. 1 2
2. ↑  Tolbert, Patrick; Bien, Cathy (2016 թ․ հուլիսի 31). "NTSB: Hot air balloon made contact with a utility wire". *KXAN*. LIN Television of Texas. Արխիվացված է the original 2016 թ․ օգոստոսի 3-ին. Retrieved 2016 թ․ օգոստոսի 1.
3. ↑  "Texas hot air balloon crash: 'No survivors' among 16 on board". BBC News Online. Retrieved 2016 թ․ հուլիսի 30.

Արտաքին հղումներ
----------------

* Heart of Texas Hot Air Balloon Rides ընկերության պաշտոնական կայք էջը
**Դավիթ Վարդանի Ամալյան** (փետրվարի 1, 1974(1974-02-01), Երևան, Հայկական ԽՍՀ, ԽՍՀՄ), հայ երգիչ, երգահան։ ՀՀ վաստակավոր արտիստ (2011)։

Կենսագրություն
--------------

1990 թվականին ավարտել է Երևանի թիվ 100 միջնակարգ դպրոցը։ 1982-1989 թվականներին սովորել է Ա. Գաբրիելյանի անվան թիվ 12 երաժշտական դպրոցի դաշնամուրի և շվիի դասարաններում, 1990-1993 թվականներին՝ Առնո Բաբաջանյանի անվան երաժշտական ուսումնարանի ջազային բաժնի դաշնամուրի դասարանում, 1993-1998 թվականներին՝ Երևանի Կոմիտասի անվան պետական կոնսերվատորիայի ժողովրդական նվագարանների բաժնում։

Մասնակցություն Արցախյան պատերազմին
----------------------------------

1990-1994 թվականներին մասնակցել է Արցախյան պատերազմին` «Ազգային լեգեոն» ջոկատի, «Արծիվ 4-րդ» գումարտակի, այնուհետև՝ 5-րդ բրիգադի զորամիավորումներում։ Երկրապահ կամավորական միության անդամ է։ 1994 թվականից պարբերաբար կազմակերպել է «Ելին ի բոցոյն» խորագրով համերգային հուշ-երեկոներ՝ նվիրված զոհված ազատամարտիկներին։

Երաժշտական գործունեություն
--------------------------

2004 թվականին թողարկել է առաջին «Հոգու հնչյուն» ձայնասկավառակը։ 2004-2011 թվականներին ունեցել է 4 հեղինակային մենահամերգ։ Հեղինակել է շուրջ 60 երգ, որոնց մեծ մասը գրել է իր բանաստեղծությունների հիման վրա։ 2002 թվականին Երևանի Պարոնյանի անվան երաժշտական կոմեդիայի պետական թատրոնում բեմադրվել է իր՝ «Արծվաբույն» խորագրով պիեսը՝ նվիրված ՀՀ Ազգային հերոս Վազգեն Սարգսյանին։

Մրցանակներ, պարգևներ
--------------------

* «Սայաթ-Նովա» երգի համահայկական մրցանակաբաշխության ժողովրդա-գուսանական անվանակարգի գլխավոր մրցանակ (2001)
* Հայաստանի Հանրապետության վաստակավոր արտիստ (2011)
* «Մայրական երախտագիտություն» մեդալ
* ՀՀ ՊՆ «Վազգեն Սարգսյան» մեդալ
* ՀՀ ՊՆ «Գարեգին Նժդեհ» մեդալ

Ծանոթագրություններ
------------------

1. ↑  "Դավիթ Ամալյանի կենսագրությունը avproduction.am կայքում". Արխիվացված է the original 2016 թ․ մարտի 6-ին. Retrieved 2018 թ․ փետրվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Հայաստանի Հանրապետության պատվավոր կոչումներ շնորհելու մասին

Արտաքին հղումներ
----------------

* Դավիթ Ամալյան, «Պատիվ ունեմ»
* Դավիթ Ամալյան, «Հերիք եղավ, Տեր...»
**Ջրադահուկային սպորտը** ներառում է ոլորասահք (սլալոմ), ցատկեր ցատկահարթակից և գեղասահք մարզաձևերը։
Ոլորասահքի մրցումներում ջրադահուկորդը, շրջանցելով մոտորանավակի շարժման գծի 2 կողմում տեղակայված խարսխալողանները, սահում է ջրի մակերևույթով։ Մարզիկի ցույց տված արդյունքը որոշվում է ճիշտ շրջանցված խարսխալողանների թվով։

Սահք Վոլգայի վրա
Ցատկահարթակից ցատկերի մրցումներում ջրադահուկորդն ընթացքից ցատկում է թեք ցատկահարթակից՝ նախապես բաց թողնելով քարշիչ մոտորանավակի ճոպանը։ Արդյունքը գնահատվում է ցատկի երկարությամբ։
Գեղասահքի մրցումներում ջրադահուկորդն ընթացքի ժամանակ ցուցադրում է հնարավորինս շատ շարժումներ՝ 90օ, 180օ, 360օ և ավելի աստիճանի շրջադարձեր, կողային սահումներ, որոնցից յուրաքանչյուրը գնահատվում է որոշակի թվով միավորներով։ 
Լեռնադահուկային սպորտը ԽՍՀՄ-ում սկսեց զարգանալ IX դարի 50-ականների վերջին, 60-ականների սկզբին։ 1964 թ. հիմնականում Երկրի առաջին տիեզերագնաց Յու. Ա. Գագարինի նախաձեռնությամբ, ով ջրային լեռնադահուկային սպորտի ջերմ երկրպագու էր, ստեղծվեց երկրի ջրային դահուկների ֆեդերացիա, 1965-ին անցկացվեց ջրային լեռնադահուկային սպորտի առաջին ԽՍՀՄ առաջնությունը։

Պատկերասրահ
-----------

* 
* 
* 
* 
* 
* 
* 
* 
* 
*

Արտաքին հղումներ
----------------

* IWWF — Международная Федерация водных лыж и вейкборда
* WaterSkiWorld.ru — сайт о водных лыжах на русском языке

Ծանոթագրություններ
------------------

1. ↑  Борис Столярж (15 июня 2008). "Юрий Гагарин и водные лыжи". *waterskiworld.ru*. Արխիվացված է the original 2018 թ․ մարտի 3-ին. Retrieved 2018 թ․ մարտի 3. `{{cite web}}`: Unknown parameter `|deadlink=` ignored (`|url-status=` suggested) (help)
**Էնդրյու Մակլին (Դրյու) Գալոուեյ IV** (անգլ.՝ *Andrew McLean "Drew" Galloway IV*, ծնվ.՝ հունիսի 6, 1985(1985-06-06), Էր, Kyle and Carrick), շոտլանդացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «WWE» կազմակերպության «Raw» ենթահամակարգում՝ **Դրյու Մակինթայեր** (*Drew McIntyre*) ռինգային անվամբ։ Տևական ելույթներ է ունեցել նաև «Total Nonstop Action Wrestling» (TNA), «Insane Championship Wrestling», «Evolve Wrestling», «Pro Wrestling Guerrilla», «WhatCulture Pro Wrestling» և մի շարք այլ անկախ առաջնություններում։

Ծնվել է Շոտլանդիայի Էր քաղաքում։ Հաճախել է Փրեսթվիքի ակադեմիան, այնուհետև ավարտել Գլազգոյի Կալեդոնյան համալսարանը՝ քրեագիտության բակալավրի աստիճանով։

Մարզական կարիերայի ընթացքում նվաճել է բազմաթիվ չեմպիոնական տիտղոսներ։ «WWE»-ում ելույթներ ունենալու տարիներին մեկական անգամ նվաճել է, NXT, WWE թիմային և WWE միջմայրցամաքային չեմպիոնական տիտղոսները, ինչպես նաև երկու անգամ ճանաչվել «Florida Championship Wrestling» (FCW) կրտսեր առաջնության թիմային վարկածով և մեկ անգամ՝ ծանրքաշային կարգի չեմպիոն։ Հանդիսանում է ներկայիս WWE չեմպիոն։ Բացի այդ 2 անգամ ճանաչվել է ICW, և 1 անգամ՝ TNA աշխարհի ծանրքաշային չեմպիոն։

Ծանոթագրություններ
------------------

1. ↑
2. 1 2  Կամչեն, Ռիչարդ. "Կենսագրությունը «Սլեմ սպորտս» կայքում". *«Սլեմ սպորտս»*. «Քընեդիան օնլայն էքսպլորեր». Արխիվացված է the original 2012 թ․ մարտի 15-ին. Retrieved 2016 թ․ նոյեմբերի 13.
3. 1 2  "Էջը WWE.com կայքում". World Wrestling Entertainment. Retrieved 2016 թ․ նոյեմբերի 13.
4. ↑  "Էջը Ռեստլինգի առցանց աշխարհում". «Ռեստլինգի առցանց աշխարհ». Retrieved 2016 թ․ նոյեմբերի 13.
5. ↑

Արտաքին հղումներ
----------------

* Էջը WWE.com կայքում(անգլ.)
* Էջը IMDb կայքում(անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Թվիթթեր (անգլ.) · Թվիթթեր |
|  |
| Ֆոտո, վիդեո և աուդիո | El Papucho Ինստագրամ (անգլ.) |
|  |
| Թեմատիկ կայքեր | Internet Movie Database |

 |
**«Դրոշի ասեղնագործումը»** (անգլ.՝ Stitching the Standard), բրիտանացի պրեռաֆայելիտ նկարիչ Էդմունդ Լեյթոնի նկարը՝ ստեղծված 1911 թվականին։

Նկարագրություն
--------------

Կտավում պատկերված է երիտասարդ աղջիկ, որը նստած է միջնադարյան ամրոցի պատին և դրոշի ասեղնագործության վերջին գծերի վրա է աշխատում։ Դրոշի վրա ոսկեգույն դաշտում պատկերված է սև արծիվ։

Նկարն ստեղծված է ուշ պրեռաֆայելիզմի ոճով՝ անմասն Առաջին համաշխարհային պատերազմի իրադարձություններից։ Այս նկարում կան ուշ պրեռաֆայելիզմին հատուկ որոշ նշաններ՝ ռոմանտիկա և կերպարի գեղեցկություն։ Լեյթոնի կենսագիր Ալֆրեդ Յոկնին «Դրոշի ասեղնագործումը» նկարը դասել է 1911 թվականի կտավների շարքին, սակայն ոչ ներկայիս անվամբ։ Նկարի ձախ մասում քարերի մեջ գրված են նկարչի անվան, հայրանվան, ազգանվան սկզբնատառերը և կտավի ստեղծման տարեթիվը։

Նկարի ճակատագիր
---------------

1928 թվականի ապրիլի 23-ին կտավը «Դրոշի նախապատրաստություն» անվամբ ցուցադրվել է «Քրիստիս» աճուրդում, և այն գնել է Վ. Սամփսոնը։ 1977 թվականին «Ֆիլիպս» աճուրդում նկարը վաճառվել է Ռիչարդ Գրինին։ Իսկ 1978 թվականի հունիսի 27-ին այն ստացել է այժմյան անվանումը, և Լոնդոնում «Սոթբիս» աճուրդում այն գնել է մասնավոր հավաքորդ։

Ծանոթագրություններ
------------------

1. 1 2  "Sotheby's Victorian & Edwardian Art" (PDF) (in անգլերեն). Սոթբիս. 15 ноября 2011. Արխիվացված է the original (PDF) 2015 թ․ սեպտեմբերի 24-ին. Retrieved 2014 թ․ դեկտեմբերի 7. `{{cite web}}`: Unknown parameter `|dead-url=` ignored (`|url-status=` suggested) (help)
**Ռայան Քրիստոֆերի Ֆոգլ** (անգլ.՝ Ryan Christopher Fogle, 1983, Վիրջինիա, ԱՄՆ), Կենտրոնական հետախուզական վարչության աշխատակից, աշխատել է Ռուսաստանում ԱՄՆ դեսպանության քաղաքական բաժնի երրորդ քարտուղարի պաշտոնում։

Կենսագրություն
--------------

Ծնվել է 1983 թվականին Վիրջինիայում Ջեյմս (James) և Պետտիլին (Pattylynn) Ֆոգլերի ընտանիքում, ովքեր ներկա պահին ապրում են Սենթ Լուիսում։ 2002 թվականին Ֆոգլը ավարտել է Mary Institute and St. Louis Country Day School-ի նախապատրաստական դպրոցը, որը գտնվում էր Սենթ Լուիս հարուստ արվարձանում։ Դպրոցից հետո Ֆոգլը ընդունվել է Համիլթոնում գտնվող Colgate University-ին և ավարտել այն 2006 թվականին բակալավրի աստիճանով։ Ֆոգլը եղել է Ֆի-Դելտա-Տետա ուսանողական եղբայրության անդամ, մասնակցել է ուսանողական կառավարմանը և առաջին կուրսում ընտրվել է որպես ԿՀՎ անդամ։ Համալսարանը ավարտելուց հետո նա ապրել է Վիրջինիա նահանգի Մաքլին քաղաքում։

Կենտրոնական հետախուզական վարչության կադրային աշխատակից։ 2011 թվականի ապրիլին սկսել է աշխատել Ռուսաստանում ԱՄՆ դեսպանությունում, որտեղ դեսպանն էր Ջոն Բայերլին։ 2011 թվականի փետրվարին ԱՄՆ կոնգրեսը Ռայան Ֆոգլին հաստատեց որպես ԱՄՆ դիվանագիտական առաքելության խորհրդական։

Աշխատել է քողարկվելով Մոսկվայում ԱՄՆ դեսպանության երրորդ քարտուղարի պաշտոնում։ ԱՄՆ դեսպանության քաղաքական բաժինը զբաղվում էր Ռուսաստանի պաշտպանության, արտաքին քաղաքականության և անվտանգության մասին ինֆորմացիայի հավաքմամբ։

2013 թվականի մայիսի 13-ի լույս 14-ի գիշերը Ռուսաստանի հատուկ ծառայության աշխատակցին հավաքագրման փորձի պատճառով ձերբակալվել է ԱԴԾ-ի կողմից։ Ձերբակալելու ժամանակ նրա մոտ գտել են հատուկ տեխնիկական միջոցներ, հավաքագրման հրամաններով թուղթ, տեսքը փոխելու միջոցներ և 100000 եվրո։ Ձերբակալությունից հետո նրան հանձնել են ԱՄՆ դեսպանատանը։ Ռուսաստանի ԱԳՆ-ն Ֆոգլին Persona Non Grata ճանաչեց և պահանջել Ռուսաստանից նրա շուտափույթ հեռացումը։ Նաև Ռուսաստանի ԱԳՆ-ն բողոք է ներկայացրել ԱՄՆ դեսպան Մայքլ Մաքֆոլին։

Ֆոգլին վեց օր տրվեց Ռուսաստանի Դաշնության սահմանները լքելու համար։ Մայիսի 19-ին Ռայան Ֆոգլը Delta Air Lines (ԱՄՆ) ավիաընկերության DL31 չվերթով մեկնեց Նյու Յորք։

Ծանոթագրություններ
------------------

1. ↑  "Պարզվում է բացահայտված ԿՀՎ գործակալը պոկերի և խմիչքների սիրահար է". Արխիվացված է the original 2013 թ․ հունիսի 11-ին. Retrieved 2017 թ․ մայիսի 22.
2. ↑  Միլիոնանոց ընկերը
3. ↑  "Ռուսաստանում բացահայտվել է ԱՄՆ-ի համար աշխատող գաղտնի գործակալ". Արխիվացված է the original 2016 թ․ մարտի 5-ին. Retrieved 2017 թ․ մայիսի 22.
4. ↑  Մոսկվայում ձերբակալել են ԿՀՎ գործակալի
5. ↑  ԱԳՆ-ն Persona Non Grata է ճանաչել լրտեսության համար ձերբակալված ամերիկացուն
6. ↑  Ռուսաստանի ԱԳՆ-ն բողոք է ներկայացրել ԱՄՆ դեսպանին

Արտաքին հղումներ
----------------

* Ryan C. Fogle, U.S. diplomat accused of spying, ordered to leave Russia (անգլ.)
*Վիքիպեդիայում կան հոդվածներ Վարդանյան ազգանունով այլ մարդկանց մասին։*
 Անվան այլ կիրառումների համար տե՛ս՝ Դավիթ Վարդանյան (այլ կիրառումներ)

**Դավիթ Վարդանյան** (մայիսի 5, 1974(1974-05-05), Երևան, Հայկական ԽՍՀ, ԽՍՀՄ), բալետի արտիստ։

Կենսագրություն
--------------

Դավիթ Վարդանյանը ծնվել է 1987 թվականի օգոստոսի 8-ին, Երևան քաղաքում։ Դավիթի պապը՝ Հենրիկ Վարդանյանը եղել է պարող, Հայաստանի Պարի պետական անսամբլի առաջին մենակատարը։

Դավիթը 1998-2003 թվականների սովորել է Երևանի պարարվեստի պետական ուսումնարանում, որից հետո՝ 2003 թվականից ուսումը շարունակել է Գերմանիայի Շտուտգարտ քաղաքի «Ջոն Գրանկո» բալետի դպրոցում։ 2006 թվականից աշխատանքի է անցել Դրեզդեն քաղաքի «Սեմֆերոպեր» օպերային թատրոնում, հետագա աշխատանքային գործունեությունը շարունակել է Ամստերդամի ազգային Բալետում՝ է 2010-2012 թվականներին։

Դավիթ Վարդանյանը որպես բալետի մենակատար 2012 թվականից աշխատանքի է անցել Բելգիայի Անտվերպեն քաղաքի Թագավորական Բալետում։

Հայաստանի ազգային թատրոնում եղել է հրավիրված ուսուցիչ։

Պարուսույցներ Ջիրի Կիլյանի, Վիլիամ Ֆորսիթի, Ջորջ Բլանխինի, Ջոն Նեումայերի, Ջոն Գրանկոյի, Հանս վան Մանենի, Դեյվիդ Դոսոնի բալետներում հանդես է եկել որպես պարող։

Իտալիայում տեղի ունեցած «Բոլզանո» պարի միջազգային մրցույթին Դավիթ Վարդանյանը զբաղեցրել է 2-րդ տեղը։ Մասնակցել է նաև Ստամբուլոււմ կայացած մրցույթին և դուրս եկել եզրափակիչ։

Ծանոթագրություններ
------------------

1. ↑  Mirror-Spectator, The Armenian (2019 թ․ մայիսի 14). "Our Man in Hong Kong". *The Armenian Mirror-Spectator* (in ամերիկյան անգլերեն). Retrieved 2021 թ․ օգոստոսի 8.
2. ↑  "Davit Vardanyan". *HO Ballet: Ballet School Hong Kong* (in ամերիկյան անգլերեն). 2019 թ․ օգոստոսի 6. Retrieved 2021 թ․ օգոստոսի 8.
3. ↑  "ԴԱՎԻԹ ՎԱՐԴԱՆՅԱՆ". Արխիվացված է the original 2021 թ․ հոկտեմբերի 16-ին. Retrieved 2021 թ․ օգոստոսի 8.
Անվան այլ կիրառումների համար տե՛ս՝ Ջումա մզկիթ (այլ կիրառումներ)

**Գանձակի Ջումա մզկիթ** (*Շահ Աբասի մզկիթ*), գտնվում է Գանձակ քաղաքի կենտրոնում։ Նաև տաճարը հաճախակի կոչվում է «Շահ Աբասի մզկիթ», քանի որ կառուցվել է նրա գահակալության տարիներին։

Կառուցվել է 1606 թվականին Շեյխ Բահեդին Մուհամեդ Ամիլ ճարտարապետի նախագծով։ 1776 թվականին մզկիթի շենքին երկու մինարե է ավելացվել։ Կառուցված է Գանձակի համար ավանդական աղյուսից։ Մզկիթին կից երկար ժամանակ մեդրես էր գործում, որտեղ մի ժամանակ գեղագրություն էր դասավանդում հայտնի բանաստեղծ և գիտնական Միրզա Շաֆի Վազեհը։

2008 թվականին մզկիթի շենքը հիմնավորապես վերանորոգվել է։ Աշխատանքների ժամանակ գտնվել են ցարական Ռուսաստանի թղթադրամներ։ Այդ հայտնաբերումը թույլ է տալիս եզրակացնել, որ վերջին վերանորոգման աշխատանքները մզկիթի տարածքին կատարվել են 1910 թվականին, այլ ոչ թե 18-րդ դարում՝ Ջավադ խանի օրոք, ինչպես ենթադրվում էր որոշ ժամանակ առաջ։

Ծանոթագրություններ
------------------

1. ↑  "Իմաստության գանձարան". Արխիվացված է the original 2008 թ․ օգոստոսի 16-ին. Retrieved 2008 թ․ օգոստոսի 16. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Գանձակի Շահ Աբասի մզկիթում հին թղթադրամներ են գտել

Արտաքին հղումներ
----------------

* Ստեղծվել է Շահ Աբսի մզկիթի մանրօրինակը(չաշխատող հղում)